लगातार तीसरी बार जर्मनी की चांसलर बनने के बाद मैर्केल क्रिसमस की छुट्टियों के लिए स्विट्जरलैंड गई थीं. वहीं बर्फ में स्की करते हुए वे अपना संतुलन खो बैठीं और उनके पैर में फ्रैक्चर हो गया है. इसके बाद उन्हें कुछ विदेश दौरे रद्द करने पड़े. उनके प्रवक्ता ने कहा कि अब तीन हफ्ते तक उन्हें आराम करना होगा और घर से काम करना होगा. प्रवक्ता श्टेफेन जाइबर्ट ने कहा, "चांसलर निश्चित तौर पर काम करने के लायक हैं और वे पूरी तरह बातचीत कर पा रही हैं."